ആശ്വാസമായി ഓണ സമൃദ്ധി വിപണികള് സര്ക്കാരിന്റെ വിപണി ഇടപെടല് ഫലം കണ്ടു ഓണക്കാലത്ത് കൃഷി വകുപ്പിന്റെ ഓണസമൃദ്ധി കര്ഷകച്ചന്തകള് ജനങ്ങള്ക്ക് ആശ്വാസമായി. ഒപ്പം സര്ക്കാരിന്റെ ഈ വിപണി ഇടപെടല് പൊതുവിപണിയില് ഉത്സവകാലത്ത് അനിയന്ത്രിതമായി വില കൂടുന്നത് തടയാനും സഹായമായി. ഓണം സീസണില് പഴം പച്ചക്കറികള്ക്ക് അധിക വില ഈടാക്കുന്ന പ്രവണത തടയാനും കര്ഷകര്ക്ക് ന്യായവില ഉറപ്പാക്കാനും ഉപഭോക്താക്കള്ക്ക് ന്യായവിലയില് ഉത്പന്നങ്ങള് ലഭ്യമാക്കാനുമാണ് കഴിഞ്ഞ സര്ക്കാരിന്റെ കാലത്ത് ഓണസമൃദ്ധി പദ്ധതി ആരംഭിച്ചത്. ഇത്തവണയും പദ്ധതി വിജയകരമായി നടപ്പാക്കാനായി. കാര്ഷിക വികസന കര്ഷക ക്ഷേമ വകുപ്പിന്റെയും ഹോര്ട്ടികോര്പ്പ് ,വി എഫ് പി സി കെ എന്നിവയുടെയും നേതൃത്വത്തില് 2000 കര്ഷക ചന്തകളാണ് സംസ്ഥാനമൊട്ടാകെ ആഗസ്ത് 17 മുതല് 20 വരെ നാല് ദിവസങ്ങളിലായി സംഘടിപ്പിച്ചത്. ഏകദേശം 1390 ടണ് പഴം പച്ചക്കറികള് കാര്ഷിക വികസന കര്ഷക ക്ഷേമ വകുപ്പ് നേരിട്ടും 2230 ടണ് പഴംപച്ചക്കറി ഹോര്ട്ടികോര്പ്പ് മുഖേനയും 600 ടണ് പഴംപച്ചക്കറി വി.എഫ്.പി.സി.കെയും നേരിട്ട് കേരളത്തിലെ കര്ഷകരില് നിന്നും സംഭരിച്ചിരുന്നു. ഇത്തരത്തില് പ്രാഥമിക കണക്കനുസരിച്ച് 4220 ടണ് പഴം പച്ചക്കറികളാണ് പ്രാദേശിക കര്ഷകരില് നിന്നും നേരിട്ടുള്ള സംഭരണം. വിപണികളില് ഉല്പ്പന്നങ്ങള് കര്ഷകര്ക്ക് പൊതുവിപണിയില് ലഭിക്കുന്ന സംഭരണ വിലയേക്കാള് 10 ശതമാനം വില അധികംനല്കി സംഭരിച്ച് ഉപഭോക്താക്കള്ക്ക് പൊതുവിപണിയില് നിന്നും ലഭിക്കുന്ന വിലയേക്കാള് പരമാവധി 30 ശതമാനം വരെ വിലക്കുറവിലാണ് വിറ്റഴിക്കപ്പെട്ടത്. സര്ക്കാരിന്റെ ഈ ഇടപെടല്കൊണ്ട് ഓണം സീസണില് മുന്കാലങ്ങളില് ഉണ്ടായിരുന്ന കൃത്രിമ വിലവര്ദ്ധനവ് പഴം പച്ചക്കറികള്ക്ക് ഉണ്ടായില്ല.The post ആശ്വാസമായി ഓണ സമൃദ്ധി വിപണികള് സര്ക്കാരിന്റെ വിപണി ഇടപെടല് ഫലം കണ്ടു first appeared on Pradhana Vartha.